LATVIJAS REPUBLIKAS MINISTRU KABINETS

2014.gada \_\_\_­­­­\_\_\_ Rīkojums Nr.

Rīgā (prot. Nr. . §)

**Primārās veselības aprūpes attīstības plāns 2014.-2016.gadam**

1. Atbalstīt Primārās veselības aprūpes attīstības plānu 2014.-2016. gadam (turpmāk – plāns).
2. Noteikt Veselības ministriju par atbildīgo institūciju plāna īstenošanā.
3. Plānā paredzēto 1.1.1., 1.1.2., 1.1.3., 1.2.1., 1.2.3., 1.2.6., 1.2.7., 2.1.1, 2.1.2., 2.2.2., 2.3.3., 2.4.1., 2.5.2., 2.6.2., 2.8.1., 2.8.2., 2.9.1., 3.1.1. un 3.1.2. pasākumu īstenošanu 2014.gadā un turpmākajos gados Veselības ministrijai nodrošināt piešķirto valsts budžeta līdzekļu ietvaros.
4. Plānā paredzēto 1.2.8., 2.5.1 un 2.5.4.pasākumu īstenošanu 2014.gadā un turpmākajos gados Veselības ministrijai un Labklājības ministrijai nodrošināt piešķirto valsts budžeta līdzekļu ietvaros.
5. Plānā paredzēto 1.2.4.pasākuma īstenošanu 2014.gadā un turpmākajos gados Veselības ministrijai un Izglītības un zinātnes ministrijai nodrošināt piešķirto valsts budžeta līdzekļu ietvaros.
6. Plānā paredzēto 2.3.2. pasākumu virzīt realizēšanai Eiropas Sociālā fonda projekta veidā 1.3.2.3. aktivitātes „Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana” ietvaros.
7. Plānā paredzēto 2.9.2. un 3.1.3. pasākumu 2014.-2016.gadā virzīt realizēšanai Eiropas Savienības fondu projektu veidā 2014- 2020.gada Eiropas Savienības fondu plānošanas perioda 7.5.4. specifiskā atbalsta mērķa „Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem” ietvaros.
8. Jautājumu par papildu valsts budžeta līdzekļu piešķiršanu Veselības ministrijai plāna 1.2.2., 1.2.5., 2.2.1., 2.3.1., 2.6.1. un 2.7.1.pasākumu īstenošanai 2015.gadā – 7 429 241 *euro* apmērā, 1.2.5., 2.2.1., 2.5.3. un 2.7.1.pasākumu īstenošanai 2016.gadā – 7 381 036 *euro* apmērā un 1.2.5. un 2.7.1.pasākumu īstenošanai turpmāk ik gadu – 7 333 551 *euro* apmērā izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumpro­jekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas un izskatīšanas procesā.
9. Plāna īstenošanā iesaistītajām institūcijām līdz 2017.gada 1.jūlijam atbilstoši kompetencei iesniegt Veselības ministrijā informāciju par plāna pasākumu īstenošanu.
10. Veselības ministrijai sagatavot un veselības ministram līdz 2017.gada 1.septembrim iesniegt noteiktā kārtībā Ministru kabinetam informatīvo ziņojumu par Plāna īstenošanu tā darbības periodā.

## Ministru prezidente L.Straujuma

Veselības ministre I.Circene

27.02.2014. 7:46

337

M.Petroviča, 67876050

Marika.Petrovica@vm.gov.lv